Diari Oficial de la Generalitat Valenciana


Sumari del DOGV 6019, del 22-05-2009 (2009/5643)

RESOLUCIÓ de 4 de maig de 2009, del Rectorat de la Universitat Jaume I, per la qual es convoquen proves selectives per a l'ingrés en el grup A, subgrup A1, perfil d'anglès, escala tècnica d'administració d'aquesta universitat, pel torn lliure, mitjançant el sistema d'oposició.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6019

Data del DOGV
:   22-05-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/5643


Data del document
:   04-05-2009

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 4 de maig de 2009, del Rectorat de la Universitat Jaume I, per la qual es convoquen proves selectives per a l'ingrés en el grup A, subgrup A1, perfil d'anglès, escala tècnica d'administració d'aquesta universitat, pel torn lliure, mitjançant el sistema d'oposició. [2009/5643]  
Amb l'objectiu d'atendre les necessitats de personal en aquesta administració pública encarregada del servei públic de l'Educació Superior, aquest Rectorat, fent ús de les competències que li atribueix la legislació vigent, acorda:  
Convocar proves selectives pel sistema d'oposició per a ingrés en l'escala tècnica d'administració de la Universitat Jaume I, amb subjecció a les següents bases de la convocatòria.  
Primera. Normes generals  
1.1. Es convoquen proves selectives per a cobrir un lloc de treball del grup A, subgrup A1, escala tècnica d'administració de la Universitat Jaume I, pel torn lliure, mitjançant el sistema oposició.  
1.2. Al present procés selectiu serà d'aplicació la Llei Orgànica 6/2001, de 21 de desembre, d'Universitats; el Text Refós de la Llei de la Funció Pública Valenciana; el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana; els Estatuts de la Universitat Jaume I i allò que disposa aquesta convocatòria.  
1.3. El procés selectiu es realitzarà pel sistema d'oposició, amb les proves i puntuacions que s'especifiquen en la base 5. El temari que ha de regir les proves selectives és el que figura com a annex I d'aquesta resolució.  
1.4. El tribunal adoptarà les mesures oportunes per garantir que els exercicis es corregisquen sense que es conega la identitat de les persones aspirants. En aquest sentit, el tribunal exclourà aquelles persones opositores en els exercicis de les quals figuren noms, marques o signes que en permeten conèixer la identitat.  
1.5 D'acord amb el que es preveu en l'article 75.2 de la Llei Orgànica 6/2001, de 21 de desembre, d'Universitats, aquesta convocatòria es publicarà en el Diari Oficial de la Comunitat Valenciana i en el Boletín Oficial del Estado, segons el que estableix la base 3.1. La resta de resolucions administratives derivades d'aquesta convocatòria es publicaran únicament en el Diari Oficial de la Comunitat Valenciana.  
Segona. Requisits de les persones aspirants  
2.1. Per a ser admeses a la realització de les proves selectives, les persones aspirants han de reunir els següents requisits:  
2.1.1. Ser espanyol o ciutadà d'algun dels altres estats membres de la Unió Europea o ciutadà d'algun estat en el qual, en virtut dels tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta està definida en el Tractat Constitutiu de la Comunitat Europea, segons el que disposa la Llei 17/1993, de 23 de desembre, modificada per la Llei 55/1999, de 29 de desembre, i pel Reial Decret 800/1995, de 19 de maig. També podran participar el cònjuge, descendents i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de vint-i-un anys o majors d'aqueixa edat que visquen a càrrec d'aquests. Aquest últim benefici serà igualment d'aplicació a familiars de nacionals d'altres estats quan així estiga previst en els tractats internacionals celebrats per la Comunitat Europea i ratificats per Espanya.  
2.1.2. Haver fet els 16 anys.  
2.1.3. Estar en possessió del títol de llicenciat/ada, arquitecte/a, enginyer/a o equivalent. En el cas de titulacions obtingudes a l'estranger, ha d'estar-se en possessió de la credencial que acredite la seua homologació.  
2.1.4 Acreditació dels coneixements dels idiomes oficials de la Universitat Jaume I.  
En el cas del castellà, cal estar en possessió d'algun dels documents relacionats en l'annex IV o superar la prova específica que es realitzarà als aspirants que no posseïsquen nacionalitat espanyola, i anirà destinada a comprovar que posseeixen un nivell adequat de comprensió i expressió oral i escrita en aquesta llengua. El contingut de la prova d'acreditació de coneixements de castellà, seguint l'annex III del Reial decret 826/1998, de 20 de juliol, pel qual s'estableixen diplomes acreditatius del coneixement d'espanyol com a llengua estrangera (BOE núm. 181, de 29 de juliol), contindrà una part oral i una escrita.  
En el cas del valencià, cal acreditar coneixements de valencià de nivell mitjà amb algun dels documents relacionats en l'annex IV o superar la prova específica corresponent. Aquesta prova seguirà el programa d'aquest nivell establert per la Universitat Jaume I (). D'acord amb el contingut d'aquest programa, s'elaborarà la prova corresponent, que contindrà una part oral i una part escrita.  
La realització d'ambdues proves correspon al Servei de Llengües i Terminologia de la Universitat Jaume I.  
2.1.5 Coneixements d'anglès nivell superior.   
Cal acreditar coneixements d'anglès de nivell superior amb algun dels documents relacionats en l'annex V o superar la prova específica corresponent. Aquesta prova seguirà els continguts d'aquest nivell establerts per la Universitat Jaume I . D'acord amb aquests continguts s'elaborarà la prova corresponent, que contindrà una part oral i una part escrita.  
La realització de la prova correspon al Servei de Llengües i Terminologia de la Universitat Jaume I.   
2.1.6 No patir malaltia ni estar afectat per limitació física o psíquica que siga incompatible amb el desenvolupament de les funcions corresponents.  
2.1.7 No haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per al desenvolupament de les seues funcions públiques. Les persones aspirants la nacionalitat de les quals no siga l'espanyola han d'acreditar, igualment, no estar sotmeses a sanció disciplinària o condemna penal que impedisca, en el seu estat, l'accés a la funció pública.  
Aquests requisits s'han de tindre el dia de la finalització del termini de presentació de sol·licituds, i han de mantenir-se fins al moment de la presa de possessió com a funcionari/ària de carrera.  
2.2. Els requisits enumerats en la base 2.1., excepte l'acreditació dels coneixements dels idiomes oficials, es tindran el dia de la finalització del termini de presentació de sol·licituds, i hauran de mantenir-se fins al moment de la presa de possessió com a funcionari/a de carrera.  
2.3. Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'advertira inexactitud o falsedat en les sol·licituds o en la documentació aportada pel personal aspirant, aquesta es considerarà defecte irreparable i es resoldrà amb la seua exclusió en el procediment.  
Tercera. Sol·licituds  
3.1. Les persones interessades en prendre part en aquestes proves selectives han de cursar el model oficial de la sol·licitud que s'adjunta en l'annex III, que s'ha de dirigir al rector de la Universitat Jaume I, i que s'ha de presentar al Registre de la Universitat, sense perjudici d'allò que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El termini comença a partir de l'endemà de la publicació en el Diari Oficial de la Comunitat Valenciana o en el Boletín Oficial del Estado i finalitza transcorreguts 20 dies naturals des de l'última publicació.  
Així mateix han d'indicar en l'apartat «Dades de la convocatòria», de la sol·licitud: codi 12266.  
Les instàncies presentades a les oficines de correus han de complir amb el procediment establit en l'article 205.3 del Reglament dels serveis de correus: les instàncies s'han de presentar en sobre obert per tal que l'empleat/ada estampe el segell de dates en la part superior esquerra d'aquestes, i hi ha de figurar amb claredat el nom de l'oficina i la data.  
3.2. Aquelles persones aspirants que patisquen alguna minusvalidesa i que necessiten possibles adaptacions de temps o mitjans per a la realització d'algun dels exercicis, han d'expressar-ho en la seua sol·licitud a l'apartat "Dades de la convocatòria: Adaptació i motiu de la discapacitat», indicant-hi l'adaptació concreta que requerisquen.   
Per a això han de presentar, juntament amb la sol·licitud, el certificat del grau de discapacitat efectuada per l'òrgan administratiu competent.  
3.3. A la sol·licitud s'ha d'afegir la documentació següent:  
a) Una fotocòpia del document nacional d'identitat; si es tracta de document nacional d'identitat amb format antic, és necessària també una fotocòpia de la targeta d'identificació fiscal.  
b) Una fotocòpia del document que acredite els coneixements dels idiomes oficials de la Universitat Jaume I, establits a la base 2.1.4. d'aquesta convocatòria.  
c) Una fotocòpia del document que acredite els coneixements d'anglès nivell superior, establits a la base 2.1.5. d'aquesta convocatòria.  
d) Resguard original de l'ingrés dels drets d'examen.  
Les persones aspirants que no siguen de nacionalitat espanyola i tinguen dret a participar-hi han de presentar fotocòpia del document que acredite la seua nacionalitat.  
3.4. Les sol·licituds es faciliten gratuïtament a la Consergeria de l'edifici de Rectorat i Serveis Centrals, Campus del Riu Sec, de la Universitat Jaume I. Aquest model de sol·licitud també es pot obtenir des de la següent adreça d'Internet:   
3.5. Els drets d'examen són de 26,80 euros i s'han d'ingressar en el compte corrent número 2580917243 «Universitat Jaume I de Castelló. Drets examen» en Bancaixa, entitat 2077, sucursal 0580 del carrer de Cavallers, 2, s'ha de fer constar en l'ingrés «Proves selectives per a l'ingrés en l'escala tècnica d'administració de la Universitat Jaume I».  
La falta de justificació de l'abonament dels drets d'examen determina l'exclusió de la persona aspirant.  
En cap cas només la presentació i el pagament dels drets d'examen suposa substitució del tràmit de presentació, dins del termini establit i en la forma escaient, de l'imprès de sol·licitud d'acord amb el que disposen aquestes bases.  
3.6. D'acord amb el que estableix l'article 33 bis de la Llei 12/1997, de 23 de desembre, de Taxes de la Generalitat Valenciana, redactat conforme a la Llei 9/1999, de 30 de desembre, estan exempts del pagament de la taxa esmentada en el paràgraf anterior, les persones aspirants amb una discapacitat igual o superior al 33%. Aquestes persones han de presentar un certificat de la Conselleria de Benestar Social o òrgans competents d'altres administracions públiques, que acredite la discapacitat igual o superior al 33%.  
3.7. Estaran exemptes del pagament les persones que figuren com a demandants d'ocupació durant el termini, d'almenys un mes, anterior a la data de la convocatòria. Per a gaudir de l'exempció és requisit que no hagen rebutjat, en el termini que es tracte, oferta d'ocupació adequada ni s'hagen negat a participar, excepte causa justificada, en accions de promoció, formació o reconversió professionals i que, així mateix, manquen de rendes superiors, en còmput mensual, al salari mínim interprofessional. El certificat relatiu a la condició de demandant d'ocupació, amb els requisits previstos en la llei, s'ha de sol·licitar en la corresponent oficina de l'Institut Nacional d'Ocupació. Quant a l'acreditació de les rendes, s'ha d'acreditar amb una declaració escrita del sol·licitant. Ambdós documents han d'ajuntar-se inexcusablement a la sol·licitud de participació en aquestes proves selectives (article 17 de la Llei 50/1998).  
3.8. Els errors de fet que pogueren advertir-se poden esmenar-se, en qualsevol moment, d'ofici o a petició de les persones interessades.  
Quarta. Admissió de persones aspirants  
4.1. Finalitzat el termini de presentació de sol·licituds, es publicarà al Diari Oficial de la Comunitat Valenciana la resolució que declare aprovades les llistes provisionals de persones admeses i excloses, indicant-ne en aquest últim cas la causa d'exclusió. Aquestes persones tenen un termini de 10 dies hàbils perquè puguen formular reclamacions o esmenar els defectes que n'hagen motivat l'exclusió.  
En tot cas, amb l'objecte d'evitar errors i per a possibilitar la seua esmena dins del termini establit i en la forma escaient, les persones aspirants han de comprovar fefaentment no sols que no figuren en la relació d'excloses, sinó que, a més a més, els seus noms consten correctament en la pertinent relació de persones admeses.  
Les persones que dins del termini assenyalat no esmenen l'exclusió o no al·leguen l'omissió seran definitivament excloses de la participació de les proves.  
Conclòs el termini de reclamacions i esmenes i resoltes aquestes, les llistes de persones admeses i excloses s'elevaran a definitives mitjançant resolució que es publicarà igualment en el Diari Oficial de la Comunitat Valenciana. L'esmentada publicació serveix de notificació a efectes d'impugnacions i recursos. En la mateixa resolució s'indicarà la data, lloc i hora de començament del primer exercici, que tindrà lloc en un termini no inferior a un mes.  
Serà causa d'exclusió, a més de les assenyalades en altres apartats d'aquestes bases, l'omissió de la firma en la sol·licitud.  
4.2. Les quantitats ingressades en concepte de drets d'examen només seran reintegrades, prèvia petició de l'interessat, a aquells aspirants que no foren admesos a les proves selectives per falta d'algun dels requisits exigits en les bases de la convocatòria. En aquesta petició les persones interessades han d'indicar les dades bancàries necessàries per a realitzar el reintegrament.  
Cinquena. Sistema de selecció. Oposició  
5.1. L'oposició estarà formada pels següents exercicis:  
Primer exercici. Obligatori i eliminatori  
Consisteix en la resolució, per escrit, d'un qüestionari tipus test amb quatre respostes alternatives, de les quals només una pot ser considerada correcta, sobre el temari que figura en l'annex I d'aquesta convocatòria. Les contestacions errònies es valoraran negativament amb una penalització equivalent a un terç del valor de cada contestació correcta.  
La duració màxima d'aquest exercici és de noranta minuts. Aquest exercici es puntua de 0 a 10 punts, i cal obtenir un mínim de 5 punts per superar-lo.  
Segon exercici. Obligatori i eliminatori  
Consisteix a desenvolupar per escrit dos temes, entre tres proposats pel tribunal, sobre les matèries del temari que figuren en l'annex I. El temps màxim per desenvolupar l'exercici és de tres hores. Cada tema es qualificarà de 0 a 5 punts. Aquells opositors que no obtinguen un mínim de 2,5 punts en cadascun dels temes seran eliminats.  
La puntuació total de l'exercici, la integrarà la suma de la puntuació de cadascun dels temes.  
Tercer exercici.  
Consistirà en la realització d'un exercici pràctic desglossat en dues proves:  
A) Obligatòria i eliminatòria. Consistirà en la resolució de dos supòsits pràctics, entre tres proposats pel tribunal, relacionats amb els temes que figuren en l'annex I. Aquesta prova tindrà caràcter obligatori i eliminatori  
El temps màxim per a la realització d'aquest exercici serà de tres hores. Cada supòsit es puntuarà de 0 a 4 punts, i seran eliminats els opositors que no obtinguen un mínim de 2 punts en cada un dels supòsits pràctics.  
En aquesta prova es valorarà el rigor analític, la sistemàtica i la claredat d'idees amb vista a l'elaboració d'una solució raonada.  
B) Obligatòria i no eliminatòria. Realització d'una prova d'informàtica d'Excel, versió 2003. Aquest exercici puntuarà de 0 a 2 punts.  
5.2. Finalitzada l'oposició, es confeccionarà la llista de persones aspirants seleccionades i el seu ordre de puntuació amb totes aquelles que hagen superat l'oposició. Aquesta relació començarà amb la persona aspirant que obtinga la puntuació més alta i finalitzarà quan el nombre de persones incloses en la mateixa coincidisca amb el nombre de llocs convocats. En cas d'empat l'ordre s'establirà D'acord amb els següents criteris:  
1. Major puntuació en el segon exercici.   
2. Major puntuació en el primer exercici.  
3. Major puntuació en el tercer exercici (supòsits pràctics)  
5.3. Aquest procés selectiu se celebrarà a les dependències de la Universitat Jaume I.  
5.4 Si es realitza l'exercici en diverses sessions, l'ordre d'intervenció de les persones aspirants començarà per la lletra Z i se seguirà l'ordre alfabètic de cognoms d'acord amb la Resolució de 23 d'abril de 2008, de la Conselleria de Justícia i Administracions Públiques (DOCV número 5755, de 5 de maig de 2008).  
5.5. En cada exercici, les persones aspirants han d'acreditar la seua personalitat exclusivament mitjançant la presentació del document nacional d'identitat, del passaport o del permís de conduir.  
L'incompliment d'aquest requisit per algun aspirant en determinarà l'exclusió de la celebració de les proves.  
En cap cas són vàlides les còpies o fotocòpies compulsades d'aquests documents.  
Els aspirants queden decaiguts en el seu dret quan es presenten als llocs de celebració quan ja s'hagen iniciat les proves o per la inassistència a aquestes, encara que siga per causes justificades.  
En tractar-se de proves orals o unes altres de caràcter individual i successiu, el tribunal pot apreciar les causes al·legades i admetre la persona aspirant, sempre que les proves no hagen finalitzat i l'admissió no menyscabe el principi d'igualtat amb la resta del personal.  
5.6. Els successius anuncis relacionats amb aquesta convocatòria, els acords del tribunal de selecció i els resultats de cada un dels exercicis es publicaran al tauler d'anuncis del Servei de Recursos Humans, que es troba a la segona planta de l'edifici Rectorat i Serveis centrals, Campus del Riu Sec de la Universitat Jaume I, i en la següent adreça d'Internet: .  
Sisena. Tribunal de selecció  
6.1. El tribunal de selecció d'aquestes proves és el que figura com a annex II d'aquesta convocatòria. El nom de les persones que l'integren es farà públic en la mateixa resolució en la qual es publiquen les llistes definitives d'admesos i exclosos.  
6.2. Els membres del tribunal han d'abstenir-se d'intervenir, i ho han de notificar a la presidència, quan concórreguen en ells circumstàncies de les previstes en l'article 28. 2 de la Llei de Règim Jurídic de les Administracions Públiques i del Procediment Administratiu Comú, o si han realitzat tasques de preparació d'aspirants a proves selectives en els cinc anys anteriors a la publicació d'aquesta convocatòria. La presidència pot sol·licitar dels membres del tribunal declaració expressa de no trobar-se sotmesos en les circumstàncies previstes en l'article 28. 2 de la Llei de Règim Jurídic de les Administracions Públiques i del Procediment Administratiu Comú.  
Així mateix, els aspirants poen recusar els membres del tribunal quan concórreguen les circumstàncies previstes aquesta base.  
6.3. Amb anterioritat a la iniciació de les proves selectives, l'autoritat convocadora publicarà al Diari Oficial de la Comunitat Valenciana la resolució per la qual es nomenen els nous membres del tribunal que substituiran els que hagen perdut la seua condició per alguna de les causes previstes en la base 6.2.   
6.4. Amb la convocatòria prèvia de la presidència s'ha de constituir el tribunal amb l'assistència de les persones que ocupen la presidència i la secretaria i la meitat, almenys, dels membres titulars o suplents.   
En l'esmentada sessió, el tribunal ha d'acordar totes les decisions que corresponguen en ordre al correcte desenvolupament de les proves selectives.  
6.5. A partir de la constitució, el tribunal, per a actuar amb validesa, requereix la presència de la presidència i de la secretaria o, si escau, dels qui els substituïsquen i de la meitat, almenys, dels seus membres titulars o suplents.  
6.6. Al llarg del procés selectiu, el tribunal ha de resoldre tots els dubtes que puguen sorgir en l'aplicació d'aquestes normes, així com el que cal fer en els casos no previstos.  
El procediment d'actuació del tribunal s'ha d'ajustar en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6.7. El tribunal de selecció pot adoptar les mesures precises en aquells casos en què resulte necessari, de manera que els aspirants amb minusvalideses gaudisquen de semblants condicions per a la realització dels exercicis que la resta dels participants. En aquest sentit poden establir-se, per a les persones amb minusvalideses que ho sol·liciten en la forma prevista en la base 3.2, les adaptacions possibles en temps i mitjans per a la realització.  
6.8. A l'efecte de comunicacions i la resta d'incidències, el tribunal té la seu al Servei de Recursos Humans de la Universitat Jaume I, Edifici del Rectorat i Serveis centrals, Campus del Riu Sec. El tribunal ha de disposar que s'atenguen totes les qüestions que siguen plantejades en relació amb aquest procés selectiu.  
6.9. Els membres del tribunal que actuen en aquestes proves percebran les gratificacions extraordinàries per assistències que s'especifiquen en l'annex del Decret 24/1997, d'11 de febrer, del Govern Valencià, sobre indemnitzacions per raó de servei i gratificacions per serveis extraordinaris.  
6.10. En cap cas el tribunal pot aprovar ni declarar que ha superat el procés selectiu un nombre superior d'aspirants que el de places convocades. Qualsevol proposta d'aprovats que contravinga al que s'estableix, és nul·la de ple dret.  
Setena. Llistes d'aprovats, presentació de documents i nomenament de funcionaris  
7.1. En acabar el procés selectiu, es farà pública als llocs assenyalats en la base 5.6 la relació de les persones aspirants que hagen superat el procés selectiu, per ordre de puntuació definitiva, amb indicació en tot cas, del número del document nacional d'identitat.  
7.2. El president del tribunal ha d'elevar al rector l'acord amb les persones seleccionades, per a la seua publicació en el Diari Oficial de la Comunitat Valenciana.  
7.3. En el termini de 20 dies hàbils, comptadors des de l'endemà d'aquell en què es publique en el Diari Oficial de la Comunitat Valenciana la resolució amb les persones seleccionades, aquestes han de presentar al Registre una instància adreçada al Servei de Recursos Humans de la Universitat Jaume I amb els següents documents:  
a) Certificat de naixement expedit pel Registre Civil corresponent o fotocòpia del DNI o del passaport en el cas dels nacionals dels estats membres de la Unió Europea o d'aquells estats a què siga d'aplicació la lliure circulació de treballadors i treballadores.  
b) Fotocòpia compulsada del títol acadèmic exigible segons la present convocatòria.  
c) Declaració de no haver estat separat o separada mitjançant expedient disciplinari de qualsevol administració o càrrec públic, així com de no trobar-se inhabilitat o inhabilitada penalment per a l'exercici de les funcions públiques. Els aspirants la nacionalitat dels quals no siga l'espanyola han, a més a més, d'efectuar la declaració de no estar sotmesos a sanció disciplinària o condemna penal que impedisca, en el seu estat, l'accés a la funció pública.  
d) Certificat mèdic acreditatiu de posseir la capacitat física necessària per a l'acompliment de les funcions del lloc de treball ofert.  
e) Els aspirants discapacitats, han de presentar un certificat de la Conselleria de Treball i Afers Socials o òrgans competents d'altres Administracions Públiques, que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.  
7.4. Els qui dins del termini fixat, i excepte els casos de força major, no presenten la documentació o de l'examen de la mateixa es deduïsca que manquen d'algun dels requisits assenyalats en la base 2, no poden ser nomenats funcionaris de carrera i quedaran anul·lades les seues actuacions, sense perjudici de la responsabilitat en què hagen incorregut per falsedat en la sol·licitud inicial.  
7.5. Conclòs el procés selectiu i verificada la documentació presentada, qui l'haja superat, serà nomenat/da funcionari/ària de carrera mitjançant resolució que es publicarà al Diari Oficial de la Comunitat Valenciana, amb especificació de la destinació adjudicada.  
Huitena. Norma final  
Contra aquesta resolució, que esgota la via administrativa, es pot interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a partir de l'endemà de la seua publicació.  
No obstant això, les persones interessades poden interposar un recurs de reposició davant del rector en el termini d'un mes des de l'endemà al de la seua publicació; en aquest cas no es podrà interposar el recurs contenciós administratiu mencionat en el paràgraf anterior fins que no es dicte una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
Contra els acords del tribunal de selecció es pot interposar recurs d'alçada davant del rector en el termini d'un mes des de l'endemà al de la seua publicació o notificació, d'acord amb els articles 107 i següents de la Llei 30/1992, de 26 de novembre modificada per la Llei 4/1999, de 13 de gener.  
Castelló de la Plana, 4 de maig de 2009.- El rector: Francisco Toledo Lobo.  
ANNEX I  
TEMARI  
Bloc I. L'Estat espanyol. Espanya i la Comunitat Europea.  
1. La Constitució espanyola de 1978. Estructura i contingut de la Constitució de 1978. El Tribunal Constitucional i el Defensor del Poble. Reforma de la Constitució.  
2. Drets i deures fonamentals a la Constitució de 1978. La seua garantia i la seua suspensió.  
3. L'Estat espanyol com a estat social i democràtic de dret. L'Estat autonòmic a Espanya: naturalesa i construcció, antecedents històrics, principis constitucionals.  
4. El règim polític de la Constitució espanyola. La monarquia parlamentària: funcions constitucionals. Successió i regència. La ratificació.  
5. La representació política: democràcia directa i representativa en la Constitució espanyola. Les Corts Generals: les cambres i la seua composició, atribucions i funcionament.  
6. El Govern i la Constitució espanyola: formació, composició, funcions, designació i cessament del Govern i del seu president. La responsabilitat del Govern i de l'administració.  
7. Els òrgans constitucionals de control de l'administració. L'Administració consultiva.  
8. El poder judicial. La regulació constitucional de la justícia. El Consell General del Poder Judicial: organització i competències. Especial referència al Tribunal Superior de Justícia de la Comunitat Valenciana.  
9. L'administració pública: l'administració de l'Estat. L'administració institucional. L'administració local.  
10. L'administració autonòmica: vies constitucionals d'accés a l'autonomia. Els estatuts d'autonomia: l'elaboració i aprovació. Especial referència a l'Estatut d'Autonomia de la Comunitat Valenciana.  
11. La comunitat autònoma valenciana. La Generalitat Valenciana: les Corts Valencianes. El Consell o Govern Valencià. El president de la Generalitat. El Consell de Cultura. La Sindicatura de Comptes.  
12. La Constitució espanyola i l'acció exterior de l'Estat: els tractats internacionals.   
13. Les comunitats europees. Naixement i objectius. Tractats originaris i les seues modificacions. L'adhesió d'Espanya a la Comunitat Econòmica Europea. El Tractat de la Unió Europea.  
14. Les institucions de la Unió Europea: el Consell, la Comissió, el Parlament i el Tribunal de Justícia. Altres institucions.  
15. El dret comunitari. Les seues fonts. Relacions entre el dret comunitari i l'ordenament jurídic dels estats membres. La participació de les comunitats autònomes en l'aplicació del dret comunitari.  
Bloc II. Dret administratiu  
1. L'Administració pública: concepte i classes. El control legislatiu, jurisdiccional i polític de l'administració.  
2. L'Administració pública i la norma jurídica. El principi de legalitat. La discrecionalitat de l'administració. Potestats reglades i potestats discrecionals.  
3. Les relacions entre administració i justícia. El principi d'autotutela.  
4. El dret administratiu. Concepte i contingut. Les fonts del dret administratiu. Jerarquia de fonts. La Constitució. Les lleis: orgàniques i ordinàries. Decrets lleis i decrets legislatius.  
5. El reglament. Classes de reglaments. Fonaments i límits de la potestat reglamentària. Reglaments il·legals. El control de la potestat reglamentària.  
6. El ciutadà com a titular de dret davant l'administració. Els drets públics i els drets subjectius. Els interessos legítims. Les situacions especials de poder i de subjecció. Capacitat jurídica i capacitat d'obrar en el dret administratiu.  
7. L'acte administratiu. Concepte i classes. Elements. Eficàcia i validesa dels actes administratius. Nul·litat, anul·labilitat i revocació.  
8. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú: àmbit d'aplicació. Principis informadors.  
9. Els òrgans col·legiats en les administracions públiques en la Llei 30/1992, de 26 de novembre, de Règim Jurídic de les Administracions Públiques i Dret Administratiu Comú. Els principis de l'organització administrativa. La competència. La jerarquia. La coordinació i el control.  
10. El procediment administratiu general. Les seues fases: iniciació, ordenació, instrucció i acabament.  
11. Els drets dels ciutadans en el procediment administratiu. Règim dels actes presumptes. Les notificacions.  
12. Els recursos administratius. Concepte i classes. Matèria recurrible, legitimació i òrgans competents. Les reclamacions prèvies a l'exercici d'accions judicials.  
13. La revisió d'ofici dels actes administratius. Processos de lesivitat. El procediment economicoadministratiu.  
14. El recurs contenciós administratiu. El procediment en primera o única instància: interposició del recurs. Emplaçament. Demanda i contestació.  
15. Els contractes administratius: naturalesa, caràcter i classes. Elements: subjecte, objecte, causa i forma. Formes de contractació.  
16. Contingut, efectes i compliment dels contractes administratius. Prerrogatives de l'administració. L'extinció dels contractes administratius. El compliment de la resolució.  
17. Potestat sancionadora de l'administració. Procediment sancionador. Principis generals. Sancions administratives i mesures sancionadores.  
18. Règim jurídic dels béns de titularitat pública. El domini públic: concepte, naturalesa jurídica, elements i règim jurídic. Béns patrimonials. El patrimoni de l'Estat. Béns comunals.  
19. L'activitat administrativa del servei públic. Formes de gestió dels serveis públics. La gestió directa. La gestió indirecta. La concessió. Empreses públiques. Empreses mixtes.  
20. L'activitat de policia de l'administració: manifestacions més importants.  
21. L'activitat de foment en l'administració: principals manifestacions, els seus mitjans.  
22. La responsabilitat patrimonial de la administració. Responsabilitat dels funcionaris públics. Els delits dels funcionaris públics.  
Bloc III. Recurs humans. Dret laboral  
1. Prevenció i salut laboral: la Llei de Prevenció de Riscs Laborals i la seua aplicació a les administracions públiques. Els comitès de seguretat i salut laboral.   
2. Les relacions laborals en l'administració pública. La relació jurídica de serveis: models. La relació jurídicolaboral en les administracions públiques.  
3. La relació jurídica de serveis en l'administració pública valenciana (I): els funcionaris públics: concepte i classes. Naixement i extinció de la relació funcionarial. La carrera administrativa.  
4. La relació jurídica de serveis en l'administració pública valenciana (II): contingut de la relació funcionarial: drets i deures dels funcionaris. Els drets econòmics. Els drets de sindicació i vaga dels funcionaris públics. Òrgans de representació i participació.  
5. La relació jurídica de serveis en l'administració pública valenciana (III): formes d'accés a la funció pública. Provisió dels llocs de treball. Situacions administratives.  
6. La relació jurídica de serveis en l'administració pública valenciana (IV): règim disciplinari dels funcionaris públics.  
7. La relació jurídicolaboral en l'administració pública.  
8. El dret del treball: característiques. Principis constitucionals. Sistema de fonts i jerarquia normativa.  
9. El contracte de treball: concepte, classes, forma. Les parts i la seua capacitat. Naixement i extinció de la relació contractual.  
10. Modalitats de contractes de treball. L'Administració pública com a part empresarial: característiques diferenciadores.  
11. La negociació col·lectiva (I): Concepte i principis constitucionals. Classes de convenis col·lectius. Les parts i la seua legitimació.  
12. La negociació col·lectiva (II): Procediment negocial. Contingut negocial. Conflictes col·lectius: la vaga i el tancament patronal.  
13. El II conveni col·lectiu de les universitats públiques de la Comunitat Valenciana. Classificació professional. Jornada i horaris. Condicions substancials de treball i la seua modificació. Promoció professional. Permisos i llicències. Modificacions de la relació contractual. Drets de representació sindical. Resolució de conflictes col·lectius.  
14. El professorat universitari (I): classes i règim jurídic del professorat universitari. Accés a la funció docent.  
15. El professorat universitari (II): situacions administratives. Sistema retributiu i avaluació del professorat. Especial esment al personal docent contractat en la Universitat Jaume I.  
16. Les incompatibilitats del personal al servei de les administracions públiques. Legislació aplicable.  
17. La Seguretat Social (I): règim general de la Seguretat Social. Afiliació: altes i baixes. Cotització.  
18. La Seguretat Social (II): Acció protectora: contingències cobertes. Prestacions. Assistència sanitària. Incapacitat temporal i permanent. Maternitat. Jubilació. Mort i supervivència.  
19. El sistema especial de Seguretat Social dels funcionaris públics. Drets passius. Incapacitat temporal i permanent. Jubilació. Mort i supervivència. Altres indemnitzacions.  
Bloc IV. Administració financera i pressupostària  
1. Els ingressos públics: concepte i classes. L'impost: classes, principis i efectes.  
2. Els imposts directes. Concepte, característiques i classes.  
3. Els imposts indirectes. Concepte, característiques i classes. Especial referència a l'IVA i les seues repercussions en les administracions públiques.  
4. La despesa pública: concepte, naturalesa i classes. La incidència de la despesa pública.  
5. El pressupost: concepte i contingut. Els principis clàssics del pressupost i la seua crisi. Els fins del pressupost. Les tècniques pressupostaries.  
6. Text Refós de la Llei de la Hisenda Pública de la Generalitat Valenciana. El cicle pressupostari: preparació, discussió, aprovació, execució i control del pressupost de la Generalitat Valenciana.  
7. Modificacions pressupostàries segons la normativa de la Generalitat Valenciana: crèdits extraordinaris i suplements de crèdits. Transferències i altres modificacions pressupostàries. Liquidació del pressupost i rendició de comptes.  
8. Procediment d'execució de la despesa pública en la Generalitat Valenciana. Autorització. Compromís de despesa. Reconeixement de l'obligació. Proposta de pagament. El pagament i les seues diverses formes.  
9. Gestió de la despesa de personal: retribucions dels empleats públics. Meritacions i liquidacions. La despesa de Seguretat Social i de Classes passives.  
10. Gestió de les despeses contractuals: tipus de contractes. Autorització i compromís de les despeses contractuals. Reconeixement de l'obligació i pagament. Control de les despeses contractuals. Gestió de les despeses de transferències.  
11. Les subvencions: concepte y procediments de concessió. Reconeixement de l'obligació i el pagament de les subvencions: reintegrament i control.  
12. El control de l'activitat econòmic financer en el sector públic. El control pressupostari: concepte, àmbit d'aplicació. Control intern i control extern: característiques i tipus de control. La Sindicatura de Comptes de la Generalitat Valenciana.  
13. El Pla General de Comptabilitat Pública. El compte general.  
14. Gestió economicofinancera de la Universitat Jaume I (I). El pressupost universitari: particularitats. Característiques diferenciadores del sistema universitari. Elaboració i aprovació dels pressuposts de la Universitat Jaume I.  
15. Gestió economicofinancera de la Universitat Jaume I (II). El cicle pressupostari. Modificacions pressupostàries: normativa específica de la Universitat.  
16. Gestió economicofinancera de la Universitat Jaume I (III). Gestió de la despesa i gestió del pagament. Fases del procediment i documents comptables. Liquidació del pressupost i rendició de comptes.  
17. Gestió economicofinancera de la Universitat Jaume I (IV). El pagament. Concepte i classificació. Pagaments per obligacions pressupostàries. Pagaments per exercicis tancats. Bestretes de caixa fixa. Pagaments a justificar.  
Bloc V. Gestió universitària  
1. La configuració institucional i la naturalesa jurídica de les universitats en la Constitució de 1978.  
2. La Llei Orgànica d'Universitats 6/2001, de 21 de desembre. L'autonomia de les universitats.  
3. Sistema normatiu aplicable a les universitats. Estatuts de les universitats públiques. Estatuts de la Universitat Jaume I. El Reglaments universitaris.  
4. Les universitats i l'administració educativa. El Consell d'Universitats: composició i funcions. Competències de les Comunitats Autònomes en relació amb les Universitats.  
5. Creació de les universitats. Els districtes universitaris. Creació de centres i d'instituts universitaris. L'autorització de nous estudis.  
6. Estructura i organització de les universitats públiques: facultats, escoles, departaments, instituts o altres centres. Especial referència a l'estructura organitzativa de la Universitat Jaume I.  
7. Òrgans de govern de les universitats públiques (I). Òrgans col·legiats: Claustre, Junta de Govern, juntes de facultat o escola, consell de departament. Especial referència als Estatuts de la Universitat Jaume I.  
8. Òrgans de govern de les universitats públiques (II). Òrgans unipersonals: el rector, els vicerectors, el secretari general, el gerent, els degans i els directors de facultats o escoles universitàries, els directors de departament. Especial referència als Estatuts de la Universitat Jaume I.  
9. Relacions Universitat i societat. El Consell Social: regulació, composició i funcions. Les fundacions universitàries. Especial referència a la Fundació General de la Universitat Jaume I.  
10. El personal al servei de les universitats públiques: personal docent i investigador, i personal d'administració i serveis. Especial referència al tractament dels Estatuts de la Universitat Jaume I en els temes de personal.  
11. El règim d'estudiants de les universitats públiques (I): plans d'estudis conduents a títols oficials: elaboració, aprovació i homologació, regulació de l'obtenció de títols oficials.  
12. El règim d'estudiants de les universitats públiques (II): normativa acadèmica general de l'estudiantat de grau, màster i doctorat de la Universitat Jaume I .  
13. El règim d'estudiants de les universitats públiques (III): normativa sobre els estudis de doctorat de la Universitat Jaume I.  
14. El règim d'estudiants de les universitats públiques (IV): normativa dels estudis oficials de postgrau de la Universitat Jaume I. Homologació d'estudis estrangers. Intercanvis internacionals.   
15. La investigació en les universitats públiques: la Llei de la ciència. Contingut de la Llei Orgànica 6/2001 i dels Estatuts de la Universitat Jaume I en matèria de investigació. L'article 83 de la Llei Orgànica de Universitats i les seues conseqüències en la investigació. Conveni i contractes d'investigació nacionals i internacionals. La financiació de l'investigació. Relacions universitat-empresa: l'Oficina de Cooperació en Investigació i Desenvolupament Tecnològic.  
16. Els estudiants universitaris: drets i deures. Participació dels estudiants en els òrgans col·legiats universitaris. Especial referència als drets i deures reconeguts als estudiants pels Estatuts de la Universitat Jaume I. Els òrgans de representació dels estudiants en la Universitat Jaume I.  
17. La creació d'un espai europeu de ensenyament superior: La declaració de Bolonya, la seua aplicació en Espanya. Reial Decret 1044/2003, de 1 d'agost, pel que s'estableix el procediment per a l'expedició per part de les universitats del Suplement Europeu al Títol, Reial Decret 1125/2003, de 5 de setembre, pel que s'estableix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional.  
18. Garanties jurídiques en la Universitat Jaume I. Els recursos administratius. El Tribunal de Greuges. L'Assessoria Jurídica.  
19. La regulació de l'intercanvi a l'UJI (I): normativa de gestió dels programes d'intercanvi i mobilitat.  
20. La regulació de l'intercanvi a l'UJI (II): normativa reguladora del reconeixement de crèdits cursats a altres universitats dins d'un programa d'intercanvi.  
21. La gestió del programa d'intercanvi Erasmus. El Programa SICUE, les beques Sèneca i altres ajudes.  
22. La gestió dels programes d'intercanvi i mobilitat d'estudiants propis de la UJI: Estats Units i Canadà i Amèrica Llatina.   
23. La gestió de la mobilitat dels professors de la Universitat Jaume I.   
24. La gestió de la mobilitat del PAS.  
Nota: La normativa legal que empara el contingut d'aquests temes serà la que es trobe en vigor en el moment de la convocatòria.  
ANNEX II  
Tribunal de selecció  
Tribunal titular:  
President: un vicerector o vicerectora de la Universitat Jaume I  
Vocals: 4 en representació de la Universitat Jaume I.  
Secretari: un funcionari o funcionària de carrera del Servei de Recursos Humans que actuarà amb veu però sense vot.  
Tribunal suplent: la mateixa estructura  
   
DADES PERSONALS  
Nom i cognoms:  
DNI:  
Adreça:  
Localitat:  
Codi postal:  
Telèfon:  
DADES DE LA CONVOCATÒRIA  
Codi:  
Data del BOE/DOC:  
Escala:  
Grup:  
Sector:  
Accés: 0 Lliure 0 Promoció interna 0 Persones discapacitades  
Adaptació i motiu de la discapacitat:  
Altres dades específiques de la convocatòria:  
Títols acadèmics oficials  
Títol exigit en la convocatòria Centre d'expedició  
Altres títols oficials Centres d'expedició  
SOL·lICITE  
Ser admès/a a les proves selectives a què es refereix aquesta sol·licitud, i declare que són certes les dades que hi consten i que reunisc les condicions exigides per a l'ingrés en la funció pública i les especialment assenyalades en aquesta convocatòria. Així mateix em compromet a provar documentalment totes les dades de la sol·licitud.  
(Firma)  
Castelló de la Plana, ... d ... de 200...  
JUSTIFICACIÓ DE L'INGRÉS DELS DRETS DE PARTICIPACIÓ EN LA PROVA SELECTIVA  
Liquidació La persona interessada ha fet el pagament en el c/c 0217556631 de Bancaixa  
Drets d'examen:   
Despeses de transferència: Aquest imprès no és vàlid sense el segell de l'entitat bancària.  
Total:   
   
ANNEX IV  
1. Acreditació coneixements del castellà  
a. Titulació universitària expedida per una universitat espanyola.  
b. Títol de Batxillerat (BUP) o Batxillerat (LOGSE) expedit per l'Estat espanyol.  
c. Títol de Tècnic especialista (FP2) expedit per l'Estat espanyol.  
d. Títol de Graduat Escolar expedit a l'Estat espanyol.  
e. Diploma Superior d'Espanyol com a Llengua Estrangera o Certificat d'Aptitud en Espanyol per a Estrangers expedit per les escoles oficials d'idiomes.  
f. Graduat escolar.  
2. Acreditació coneixements del nivell mitjà de valencià  
a. Certificat nivell mitjà de coneixements de valencià expedit per la Universitat Jaume I o equivalent segons l'acord publicat a la següent adreça electrònica   
b. Acreditació d'haver cursat i aprovat Valencià en tots els cursos de Batxillerat Unificat i Polivalent.  
c. Acreditació d'haver cursat i aprovat Valencià en tots els cursos de Formació Professional.  
d. Acreditació d'haver cursat i aprovat l'assignatura de valencià en tots els cursos de batxillerat i el quart curs d'ESO.  
e. Certificat d'haver superat la prova de Valencià nivell mitjà en altres convocatòries per a la provisió de llocs de treball de la Universitat Jaume I.  
ANNEX V  
Acreditació coneixements d'anglès  
a. Certificat de nivell avançat de l'EOI   
b. Certificat d'aptitud de l'EOI  
c. Certificat de nivell Upper-intermediate II (SLT)   
d. First Certificate in English FCE (UCLES)   
e. TOEFL PB entre 520-540 punts (ETS)   
f. TOEFL IB entre 68-76 punts (ETS)   
g. TOEFL CB entre 190-207 punts (ETS)   
h. TOEIC entre 620-700 punts (ETS)   
i. IELTS entre 5,5-6 punts (BC-UCLES-IDP)